Diari Oficial de la Generalitat Valenciana


Sumari del DOGV 4528, del 23-06-2003 (2003/7157)

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol, per a l'any 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/7157


Data del document
:   11-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Orihuela
    * administració local
    * servei social
    * cooperació administrativa

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol, per a l'any 2003. [2003/X7157]
  
Subscrit, després de la tramitació prèvia reglamentària, entre la Generalitat Valenciana i l'Ajuntament d'Orihuela, el 6 de març de 2003, un Conveni de col·laboració per a la gestió del Centre Ocupacional-Residència Oriol, per a l'any 2003, i en compliment del que estableix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0540/2003, i que figura com a annex d'aquesta resolució.
  
València, 11 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana i l'Ajuntament d'Orihuela per a la gestió del centre ocupacional-residència Oriol, per a l'any 2003.
  
València, 6 de març de 2003
  
Compareixen
  
D'una part, l'Hble. conseller de Benestar Social, senyor Rafael Blasco Castany, en virtut de la competència atribuïda per l'article segon del Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i degudament autoritzat per a la firma d'este Conveni en virtut de l'acord adoptat el 7 de gener de 2003 pel Consell de la Generalitat Valenciana, tal com s'establix en l'article 54 bis del text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana i l'article 2.2 del Decret 20/1993, de 8 de febrer del Govern Valencià, pel qual es regula el registre de convenis i s'establix el règim jurídic i pressupostari dels convenis que subscriga la Generalitat Valenciana (DOGV núm. 1968 de 19-2-93).
  
I d'una altra, l'alcalde-president de l'Ajuntament d'Orihuela, senyor José Manuel Medina Cañizares, assistit del seu Secretari, senyor Alfonso Martínez Franco, en virtut del que disposa el Reial Decret 1.174/1987, de 18 de setembre, de Règim Jurídic dels funcionaris amb habilitació de caràcter nacional (BOE núm. 233, de 29 de setembre de 1987).
  
Actua l'alcalde-president en execució de l'acord de la Comissió de Govern, de data 17 de febrer de 2003 i en virtut de les atribucions que li concedix l'article 31 de la Llei 7/1985, de 2 d'abril, reguladora de les Bases de Règim Local.
  
Reconeixent-se les parts capacitat legal suficient per a obligar-se, compareixen en la representació que respectivament posseïxen i
  
Exposen
  
Que la Conselleria de Benestar Social de la Generalitat Valenciana disposa d'un edifici destinat a Centre Ocupacional i Residència, siti en l'Av. Doctor García Rogel s/n d'Orihuela (Alacant), titularitat de la Generalitat Valenciana.
  
Que la Conselleria de Benestar Social de la Generalitat Valenciana té, entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això, es tendix a establir els mitjans idonis i necessaris que coadjuven a aconseguir una adequada integració social.
  
Un d'estos sectors que requerixen una especial atenció és el que fa referència a la política de previsió, tractament, rehabilitació i integració dels discapacitats, obligació que afecta els poders públics en virtut del que establix l'art. 49 de la Constitució Espanyola, i per a la qual la Generalitat Valenciana detenta titularitat competencial, perquè així ho establix els arts. 31.24 i 31.27 de l'Estatut d'Autonomia de la Comunitat Valenciana, Llei Orgànica 5/82, d'1 de juliol.
  
Per a aconseguir l'èxit dels objectius assenyalats, és convenient acudir a la col·laboració interadministrativa prevista en els articles 55 i següent de la Llei 7/85, de 2 d'abril, reguladora de les Bases de Règim Local i així dóna compliment al mandat constitucional de coordinació en la seua actuació.
  
L'Ajuntament d'Orihuela, en l'ànim de cooperació interadministrativa, i per l'interés existent en l'entitat per a l'atenció dels problemes socials dels discapacitats en la zona, està disposat a assumir la gestió de l'esmentat Centre Ocupacional-Residència d'Orihuela.
  
És per tot això, que les entitats que representen estos dos compareixents acorden, com a mitjà per a aconseguir les anteriors finalitats, la firma d'un conveni de col·laboració d'acord amb les següents
  
Clàusules
  
Primera. És objecte del present Conveni establir els termes de cooperació entre la Conselleria de Benestar Social i l'Ajuntament d'Orihuela per a la gestió del Centre Ocupacional-Residencia d'Orihuela, siti a l'Av. Doctor García Rogel s/n, d'Orihuela.
  
Segona. L'Ajuntament d'Orihuela assumix la gestió del dit Centre per la comanda de gestió establida en l'art. 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els termes que s'especifiquen en este Conveni i en el marc establit pel Decret 91/2002 del Govern Valencià i l'Orde de 9 d'abril de 1990 de la Conselleria de Treball i Assumptes Socials, sobre Registre, Autorització i Acreditació, quedant establida la seua capacitat en 80 places per al centre ocupacional i 28 places per a la residència.
  
Tercera. A este respecte, i tal com s'assenyala en l'annex V de l'Orde de 9 d'abril de 1990, de la Conselleria de Treball i Assumptes Socials, sobre Registre, Autorització i Acreditació dels Servicis Socials a la Comunitat Valenciana, la finalitat del centre és oferir servicis de teràpia ocupacional, proporcionar suport a l'autonomia personal i integració social i desenrotllar hàbits de convivència, d'acord amb les necessitats dels usuaris. Per a això s'haurà de prestar la següent assistència mínima:
  
šTècniques de socialització.
  
šActivitats ocupacionals prelaborals.
  
šFormació laboral.
  
šFormació d'hàbits d'autonomia.
  
šTeràpia i Rehabilitació.
  
šOci i temps lliure.
  
šOrientació laboral.
  
šServicis complementaris de transport i menjador.
  
El Centre Ocupacional romandrà obert 220 dies a l'any i la Residència 365 dies.
  
Quarta. Correspondrà a l'Ajuntament d'Orihuela, la contractació del personal que s'establix a continuació:
  
Personal del Centre Ocupacional Personal de la Residència
  
1 director: Titulat Superior. 1 Coordinador Residència:
  
 Tit. Mitjà.
  
1 Psicòleg 3 Educadors
  
1 Pedagog 5 Cuidadors
  
7 Monitors ocupacionals. 1 Cuiner
  
2 Cuidadors (aula de profunds) 0,5 Ajudant de cuina
  
1 Subaltern 3 Netejadores
  
1 Auxiliar Ocupacional
  
El concepte 0,5 es referix al percentatge de dedicació horària que haurà de tindre el/la professional contractat/da.
  
Els servicis de menjar, neteja així com la gestió integral si és procedent poden ser contractats, havent d'ajustar-se a la normativa de contractació administrativa del text refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny, i els mateixos beneficiaris hauran de col·laborar en la seua realització, segons les seues possibilitats.
  
Les obligacions laborals respecte al personal del Centre, excepte en el supòsit de gestió integral a través d'empresa especialitzada, corresponen únicament i exclusivament a l'Ajuntament d'Orihuela, sent la Conselleria de Benestar Social del tot aliena a estes. No obstant això, la Direcció General d'Integració Social de Discapacitats podrà exigir a l'Ajuntament d'Orihuela tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà, de tal manera, que en tot moment s'assegure l'atenció dels usuaris i el correcte funcionament del centre, amb cobertura de personal suficient en tots els torns.
  
Tot el personal haurà de disposar de la titulació adequada al lloc de treball que exercirà.
  
Les baixes laborals del personal de més de deu dies de duració, així com els períodes reglamentaris de vacacions del personal d'atenció directa i de servicis, si és procedent, hauran de ser substituïts per personal contractat a l'efecte.
  
Així mateix, l'Ajuntament d'Orihuela vetlarà per la correcta i l'adequada gestió del servici.
  
Quinta. Correspondrà a la Conselleria de Benestar Social a través de la Direcció General d'Integració Social de Discapacitats determinar les admissions dels usuaris, tot prioritzant les que procedisquen de la comarca de La Vega Baixa en l'àmbit territorial de la Comunitat Autònoma, i hauran d'observar-se, quant a les estades, trasllats, vacances i baixes els drets fonamentals i llibertats públiques dels beneficiaris atesos, complint-se tant les instruccions de la Direcció Territorial de Benestar Social d'Alacant com la normativa vigent en la matèria.
  
Sexta. L'Ajuntament d'Orihuela es compromet a fer-se càrrec de tots els tributs inherents a l'immoble durant el temps de la seua ocupació .
  
Sèptima. Anirà a càrrec de l'Ajuntament d'Orihuela el manteniment i la conservació tant dels immobles com dels béns mobles, així com la totalitat del seu equipament, tot incloent-hi el fungible, que conformen en les seues parts la totalitat del centre. De la mateixa manera assumirà el pagament i control de tots els consumibles necessaris per al correcte funcionament del centre (energia elèctrica, telèfon, aigua, gasoil, i/o gas, productes alimentaris, productes de neteja, etc...) així com tots aquells que conformen la totalitat suficient per a un correcte funcionament del centre.
  
Octava. La Conselleria de Benestar Social, a través de la Direcció General d'Integració Social de Discapacitats, finançarà el manteniment dels centres objecte del Conveni a raó de 21,86 euros. plaça/dia, per al Centre Ocupacional, sent el període de funcionament de 220 dies/any i per a la Residència, 26,37 euros. plaça/dia, sent el període de funcionament de 365 dies/any, amb un màxim de 80 i 28 places respectivament, abonant-se a l'entitat conveniant el 50% de dites quantitats per a les places no ocupades, sempre que la no ocupació d'estes siga imputable a la Conselleria, amb un gasto total màxim de sis-cents cinquanta-quatre mil dos-cents trenta-set euros amb quaranta cèntims (654.237,40 euros), a càrrec de l'aplicació pressupostària 01.50.71.7815.786.10.509.15, i codi comptable T2639 dels pressupostos de 2003.
  
No obstant això, l'eficàcia del present conveni està condicionada a l'existència en els pressupostos de l'exercici econòmic corresponent a l'any 2003, de crèdit adequat i suficient per a atendre les obligacions econòmiques que se'n deriven per a la Conselleria de Benestar Social.
  
Novena. El règim de pagaments i justificació serà el que es reculla per a este tipus de subvencions en la Llei de Pressupostos de la Generalitat Valenciana per a l'any 2003, i a falta de règim específic, s'aplicarà el previst en l'article 47 bis del text refós de la Llei d'Hisenda Pública de la Generalitat Valenciana, tot permetent-se la realització de les bestretes màximes recollides en este precepte.
  
Deu. La justificació del gasto corresponent consistirà en la presentació, davant de la Direcció Territorial de Benestar Social d'Alacant, de les nòmines mensuals d'atesos corresponents, en què hauran de detallar-se les places no ocupades, junt amb un certificat de les obligacions emés per l'Interventor de Fons de l'Ajuntament d'Orihuela.
  
Així mateix, l'Ajuntament estarà obligat a comunicar el cobrament dels imports abonats per la Conselleria de Benestar. L'esmentada comunicació consistirà en un certificat expedit pel Tresorer i intervinguda per l'Interventor de Fons, acreditativa de l'ingrés en les arques de l'entitat, en què es farà expressió de la data, quantia i concepte.
  
El termini màxim per a la justificació serà el 31 de gener del 2004
  
Onze. Per a vetlar pel compliment del que estipula el present Conveni i per la qualitat del servici prestat es crega una Comissió de Seguiment formada per:
  
- El cap del Servici de Programes de la Direcció Territorial de Benestar Social d'Alacant o persona que delegue.
  
- L'alcalde de l'Ajuntament d'Orihuela o persona que delegue.
  
- El cap de la Secció de Discapacitats de la Direcció Territorial de Benestar Social d'Alacant, que actuarà com a secretari de la Comissió.
  
- El cap de la Secció d'Assumptes Econòmics de la Direcció Territorial de Benestar Social d'Alacant.
  
- El director del centre.
  
- Un inspector de la Direcció General d'Integració Social de Discapacitats.
  
- Un representant del personal del centre.
  
Esta Comissió es reunirà almenys una vegada cada semestre i quan així ho sol·licite alguna de les parts, i elevarà a la Conselleria de Benestar Social proposta raonada de totes les modificacions que derivades del seguiment del present conveni es considere convenient introduir, sempre que beneficien la qualitat dels servicis prestats i no repercutisquen en un increment de la quantitat consignada per la Conselleria de Benestar Social per a fer front a l'aplicació del present conveni. La Comissió s'ajustarà al que disposa l'article 22 i següents de la Llei 30/1992, de Règim Jurídic de les Administracions Públiques i de Procediment Administratiu Comú.
  
Dotze. Publicitat. En la publicitat i activitats que l'Ajuntament d'Orihuela faça a través de qualsevol mitjà de comunicació social sobre les accions derivades de l'aplicació del present Conveni, es farà constar, expressament, que estes es realitzen en virtut de la col·laboració convinguda entre la Conselleria de Benestar Social i l'Ajuntament d'Orihuela.
  
Tretze. Inspecció. La Direcció General d'Integració Social de Discapacitats podrà exercir un seguiment periòdic per mitjà de contacte directe amb els centres i els usuaris atesos.
  
En tot cas, la Direcció General d'Integració Social de Discapacitats haurà de ser consultada prèviament i a fi de mostrar la seua conformitat, en tota alteració de l'organització del servici tals com la racionalització, millores de mètode, processos i simplificació del treball i qualssevol altres que permeten el major i millor nivell de prestació d'este.
  
Catorze. Assistència Tècnica. La Direcció General d'Integració Social de Discapacitats proporcionarà a l'Ajuntament d'Orihuela el suport tècnic necessari per al funcionament i gestió d'estos centres.
  
Quinze. Duració del Conveni. La duració del present Conveni serà des de l'1 de gener del 2003 fins al 31 de desembre del mateix any.
  
Setze. Marc d'interpretació. El present Conveni es regirà, per a allò no previst en ell, per l'Orde de la Conselleria de Benestar Social que regula i convoca les ajudes en matèria de discapacitats a la Comunitat Valenciana, per a l'exercici 2003.
  
Dèsset. El conseller de Benestar Social podrà resoldre unilateralment el Conveni en cas d'incompliment greu, per l'entitat encomanada, de les obligacions establides en el mateix, amb el consegüent desistiment sense efectes o minoració de la subvenció que s'haja concedit i de l'abonament d'interessos de demora des del dia que es va pagar i sense perjuí de sanció que hi escaiga, tot això d'acord amb la legislació vigent.
  
Divuit. Jurisdicció. En cas de qualsevol dubte o conflicte que puga sorgir en la interpretació i aplicació d'este conveni, ambdós parts acorden el sotmetiment als tribunals contenciosos administratius.
  
En estes condicions queda formalitzat el present Conveni que, aprovat pels que hi intervenen prèvia lectura, firmen i s'estén per quadruplicat i a un sol efecte al lloc i en la data amunt indicats.
  
El conseller de Benestar Social,
  
RAFAEL BLASCO CASTANY
  
L'alcalde-president d'Orihuela,
  
JOSÉ MANUEL MEDINA CAÑIZARES